سجاوندی

سراج الدین محمد بن محمد بن 'عبد الرشید سجاوندی (عربی: ابی طاہر محمد السجاوندي الحنفي) ملقب بہ سراج الدین (وفات . 1203 عیسوی یا 600 ھ) 12ویں صدی کے حنفی علم فرائض، ریاضی، علم نجوم اور جغرافیہ کے ماہر و عالم تھے۔ وہ بنیادی طور پر اپنی کتاب کتاب الفرائض السراجیہ (عربی:کتاب الفرائض السراجیه) کے لیے جانے جاتے ہیں۔ عام طور پر صرف "سراجیہ/سراجی" کے نام سے معروف ہے، جو حنفی قانون وراثت پر ایک اہم خدمت ہے۔ اس کتاب کا انگریزی میں ترجمہ سر ولیم جونز نے 1792ء میں برطانوی ہند کی عدالتوں میں بعد کے استعمال کے لیے کیا تھا۔ اس کتاب میں قانون وراثت کے بارے میں تفصیل کے ساتھہ بحث کی گئی ہے۔ اسی لیے فنِ میراث کا شاہکار تصور کی جاتی ہے۔ اس کتاب پر خود سجاوندی نے سب سے پہلے حاشیہ لکھا، بعد میں دوسرے علما بھی اس کتاب پر حواشی لکھتے رہے ہیں۔مکمل اسلامی انسائیکلوپیڈیا از مرحوم سید قاسم محمود، ص-927 وہ قاری محمد ابن طیفور سجاوندی کے بھتیجے تھے۔ وہ سجاوند میں "زیارتِ حضرت و عاشقان و عارفان" نامی قبرستان میں مدفون ہیں۔

 نام 
ان کا پورا نام سراج الدین ابو طاہر محمد ابن محمد ابن عبد الرشید ابن طیفور سجاوندی (فارسی: سراج الدین محمد سجاوندی) ہے۔ ان کے نسب "ابن محمد بن عبد الرشید ابن طیفور" کا مطلب یہ ہے کہ وہ "طیفور کے پڑ پوتے، عبد الرشید کے پوتے اور محمد کے بیٹے" ہیں۔ سجاوندی ان کا نسبتی نام ہے ان کے وطن سجاوند کی طرف نسبت کرتے ہوئے"۔ ان کی کنیت ابو طاہر ہے۔

 تصانیف 
 کتاب الفرائض السراجیه
 کتاب التجنیس فی الحساب
 عین المعانی فی تفسیر سبع من المثانی
 رسالة فی الجبر و المقابله
 ذخائر النثار فی اخبار سید المختار (اس کتاب کا ترکی اور فارسی زبانوں میں بھی ترجمہ ہو چکا ہے۔

 حوالہ جات 

 مزید پڑھیے 



زمرہ:1203ء کی وفیات
زمرہ:اسلامی ریاضی
زمرہ:افغانستان
زمرہ:ایرانی شخصیات
زمرہ:ایرانی شعراء
زمرہ:بارہویں صدی کے عرب مصنفین
زمرہ:حنفی فقہا
زمرہ:ریاضی کے ناؤ سانچے
زمرہ:قرون وسطی کے فارسی ریاضی دان
زمرہ:نویں صدی کی ایرانی شخصیات
زمرہ:قرون وسطی کی فارسی شخصیات
زمرہ:تاریخ افغانستان کے نامکمل مضامین
زمرہ:صوبہ لوگر کی شخصیات
زمرہ:سنی علماء اسلام
زمرہ:علمائے اہلسنت
زمرہ:اسلام کے مسلمان مورخین
زمرہ:1204ء کی وفیات